ROZHODNUTIE KOMISIE
z 23. novembra 2005,
ktorým sa mení a dopĺňa rozhodnutie 2005/393/ES, pokiaľ ide o zakázané zóny vo vzťahu ku katarálnej horúčke oviec (modrý jazyk) v Španielsku
[oznámené pod číslom K(2005) 4481]
(Text s významom pre EHP)
(2005/828/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 2000/75/ES z 20. novembra 2000, stanovujúcu špecifické ustanovenia na kontrolu a likvidáciu katarálnej horúčky oviec - modrého jazyka (1), a najmä na jej článok 8 ods. 2 písm. d), článok 8 ods. 3 a tretí odsek jej článku 19,
keďže:
(1)
V smernici 2000/75/ES sa ustanovujú pravidlá kontroly a opatrenia na boj proti katarálnej horúčke oviec v Spoločenstve vrátane zriadenia zón ochrany a zón dozoru a zákazu, aby zvieratá odchádzali z týchto zón.
(2)
V rozhodnutí Komisie 2005/393/ES z 23. mája 2005 o zónach ochrany a dozoru vo vzťahu ku katarálnej horúčke oviec a podmienkach vzťahujúcich sa na presun z týchto zón alebo cez tieto zóny (2) sa stanovuje vymedzenie globálnych geografických oblastí, v ktorých majú členské štáty zriadiť zóny ochrany a dozoru (zakázané zóny) vo vzťahu ku katarálnej horúčke oviec.
(3)
Španielsko informovalo Komisiu, že zistilo rozšírenie vírusu v niekoľkých nových okrajových oblastiach zakázaných zón v súvislosti so sérotypom 4.
(4)
Zakázané zóny by sa preto mali rozšíriť s prihliadnutím na dostupné údaje o ekológii vektora a vývoji jeho sezónnej aktivity.
(5)
Rozhodnutie 2005/393/ES by sa preto malo zodpovedajúcim spôsobom zmeniť a doplniť.
(6)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
V prílohe I k rozhodnutiu 2005/393/ES sa časť pre zónu E týkajúca sa Španielska nahrádza takto:
„Španielsko:
-
Provincia Cádiz, Malaga, Sevilla, Huelva, Córdoba, Cáceres, Badajoz
-
Provincia Jaen [comarcas (veterinárne okresy) Jaen a Andujar]
-
Provincia Toledo [comarcas (veterinárne okresy) Almorox, Belvis de Jara, Gálvez, Mora, Los Navalmorales, Ocaña, Oropesa, Quintanar de la Orden, Madridejos, Talavera de la Reina, Toledo, Torrijos a Juncos]
-
Provincia Avila [comarcas (veterinárne okresy) Arenas de San Pedro, Candelada, Cebreros, Las Navas del Marques, Navaluenga, Sotillo de la Adrada]
-
Provincia Ciudad Real [comarcas (veterinárne okresy) Almadén, Almodóvar del Campo, Ciudad Real, Horcajo de los Montes, Malagón, Manzanares a Piedrabuena]
-
Provincia Salamanca [comarcas (veterinárne okresy) Bejar, Ciudad Rodrigo a Sequeros]
-
Provincia Madrid [comarcas (veterinárne okresy) Aranjuez, El Escorial, Grinon, Navalcarnero a San Martin de Valdeiglesias].“
Článok 2
Toto rozhodnutie sa uplatňuje od 29. novembra 2005.
Článok 3
Toto rozhodnutie je určené členským štátom.
V Bruseli 23. novembra 2005